Uruguay
Uruguayn virallinen kieli on espanja. Maassa puhutaan myös portuñoliksi ja brazileroksi kutsuttuja espanjan ja portugalin sekoituksia lähellä Brasilian vastaista rajaa.
Alor
Alorin saarella puhutaan useita kieliä; arviot vaihtelevat 15:stä 50:een. Saaren luoteiskolkassa puhuttua Alorin kieltä lukuun ottamatta Alorilla puhutut alkuperäiskielet kuuluvat papuakieliin lukeutuviin trans-uusiguinealaisiin kieliin. Kaikki saaren kielet ovat uhanalaisia. Eri kieliryhmien välisessä kommunikoinnissa käytetään Alorin malaijia, joka on malaijin kieleen perustuva kreolikieli.